 Akizungumza na gazeti hili, Katibu wa chama hicho, Alhaj Haji Uzia, alisema mashindano hayo huwa yanafanyika kila mwaka yakiwa na lengo la kuadhimisha siku ya Muungano.Alisema mashindano hayo kwa mujibu wa mipango yao yanatarajiwa kufanyika kuanzia Aprili 23 hadi 26 mwaka huu.Alisema wao katika chama chao wanakuwa na mashindano mbalimbali kupitia kalenda yao na michezo ya Pasaka kwao huwa haimo, lakini ifikapo mwezi kama huo huwa wanaandaa mashindano ya Muungano.Alisema katika mashindano wanatarajia kushirikisha tatu kutoka Zanzibar na timu nyingine ambazo idadi zake hazijajulikana zitatoka Tanzania Bara.Akifafanua alisema timu za Tanznaia Bara hawezi kuzisemea ni ngapi kwa vile wao wakiwa katika maandalizi hayo huwasiliana na klabu ya Gymkhana ambayo ndiyo huchukua jukumu la kualika timu za Tanzania Bara.Zanzibar hadi sasa kuna timu tatu tu ambazo ni Polisi, Jeshi na Bwawani, ambapo katika mashindano ya mwaka jana bingwa alikuwa ni mchezaji Saleh Ali kutoka klabu cha Bwawani.